24 નવેમ્બરના રોજ કોંગ્રેસ ઉપાધ્યક્ષ રાહુલ ગાંધી ફરીથી ગુજરાત પધારનાર છે. 24થી 26 નવેમ્બર દરમિયાન રાહુલ ગાંધી ગુજરાતની મુલાકાતે છે અને તેઓ આ બે દિવસમાં અમદાવાદ, સૌરાષ્ટ્ર, સાણંદ, પોરબંદર અને ઉત્તર ગુજરાતમાં વિવિધ વિસ્તારોની મુલાકાત લેનાર છે. તેઓ આદિવાસી વિસ્તારની મુલાકાત લેશે અને પોરબંદરમાં માછીમારો સાથે સંવાદ કરશે. અમદાવાદમાં રાહુલ ગાંધીનો ગ્રાન્ડ રોડ શો પણ યોજાનાર છે. ઉલ્લેખનીય છે કે, 22 નવેમ્બરના રોજ વડાપ્રધાન નરેન્દ્ર મોદી પણ ગુજરાતની મુલાકાત લેનાર છે. જો કે, તેમની આ એક દિવસીય ગુજરાત મુલાકાત રાજકીય નથી.